— 436 - 



(Nr. 17) til 1,67 °/o (Nr. 9). Det er følgelig ikke saa lidt mindre 

 end i Græsmosen. 



Nogle af de i Tabel 4 anførte Analyser er tidligere kommen- 

 terede. Som en Overgangsmose, der dog staar nærmest Sphagnum- 

 Mosen, maa den Eriophorum vaginatum-Mose betegnes, hvorfra. 

 Analyse Nr. 1 stammer; ogsaa i kemisk Henseende er den et 

 Mellemled. I denne Sammenhæng maa Opmærksomheden end- 

 videre henledes paa Analyserne Nr. 12 og 16 i Tabel 2, der i 

 samme eller endnu højere Grad viser sig at være Overgangs- 

 dannelser. 



Analyse Nr. 2 er meget nær ved at være typisk ; dog er Kalk- 

 indholdet i Dybden 30—60 cm maaske en Kende større end sædvanlig. 



Analyse Nr. 4 viser den tidligere omtalte med Dybden stærke 

 Stigning af Kalkindholdet, hvilket Forhold er et godt Vidnesbyrd 

 om, at denne Sphagnum-Mose er en relativt meget ung Dannelse, 

 endnu langt yngre end Nabomosen i Vest, St. Vildmose. 



Analyserne Nr. 5 — 8 er tidligere (S. 402) kommenterede, og 

 af det for en Sphagnum-Mose mærkværdig høje Askeindhold er der 

 givet en sandsynlig Forklaring. løvrig stemmer disse Analyser i 

 Hovedsagen godt overens med de ovenfor som typiske betegnede 

 Analyser. 



Analyse Nr. 11 angiver, at vi for Hals Moses Vedkommende 

 i en Dybde af ca. 1 m stærkt nærmer os Grundlaget for Dannelsen 

 af Mosen. 



Analyse Nr. 13 staar sikkert ogsaa Normen meget nær; men 

 Stigningen i Kalk- og Kvælstofindholdet viser, som tidligere berørt 

 (S. 405), at Mosen i dens nuværende Skikkelse er en meget ung 

 Dannelse. 



Endelig kan Analyse Nr. 18 tjene som Supplement til de fore- 

 gaaende. Den stammer fra en Scirpus caespitosus— Sphagnum-Mose 

 og indeholder paa det nærmeste de for Sphagnum-Moser normale 

 Mængder af Plantenæringsstoffer. 



Alt i alt bekræfter de her anførte Analyser den tidligere og 

 fra forskellige Sider paapegede Kendsgerning, at det Næringsindhold, 

 hvoraf Sphagnum-Mosens Vegetation er henvist til at leve, er meget 

 ringere end de øvrige Moseformationers ; navnlig er det berettiget 

 at fremhæve, at Jordbunden i Sphagnum-Mosen differerer ved 

 sit ringe Indhold af Kalk. De udefra, især med Vinden, til- 

 førte Næringsstoffer, hvortil Grisebach (1845, S. 78) hentyder, og 

 som ogsaa nævnes af f. Eks. W. Graf zu Leiningen (1907, S. 18), 



